open-index/open-wikipedia-markdown huggingface dataset:
Christopher H. Bidmead

**Christopher Hamilton Bidmead** (1941–2026) var en britisk journalist og skribent. Han begynte som skuespiller, men gikk over til å skrive manus og jobbe som journalist før han ble manusredigerer hos BBC.

Han ble utdannet som skuespiller hos Royal Academy of Dramatic Arts. Han spilte flere roller på scenen, på TV og i radio. I begynnelsen av 1970-årene skrev han manus for Thames Television og frem til 1979 jobbet han også som journalist.

I 1979 anbefalte Robert Banks Stewart Bidmead som manusregirerer på TV-serien *[[Doctor Who]]*. Han hadde denne stillingen i et år før han gikk tilbake til å jobbe som frilanser. I denne perioden skrev han også historiene *«[[Logopolis (Doctor Who)|Logopolis]]»* og *«[[Castrovalva (Doctor Who)|Castrovalva]]»* for serien. Senere skrev han historien *[[Frontios (Doctor Who)|Frontios]]* og bøkene basert på alle tre historiene.

Bidmead skriver regelmessig (som **Chris Bidmead**) for flere datarelaterte blader som *Personal Computer World* og *PC Plus*. Tidvis har han hatt mer filosofiske bidrag for blant annet *[[New Scientist]]* og han har også jobbet som journalist for *Wired*.

I august 2006 ble det kunngjort i *[[Doctor Who Magazine]]* at Bidmead skulle skrive hørespillet *Renaissance of the Daleks* for Big Finish Productions og at utgivelsesdatoen var i mars 2007. Han trakk seg fra dette prosjektet i januar 2007.

## Referanser


## Eksterne lenker
* .
Fjellmarkmus

**Fjellmarkmus** (Microtus oeconomus) er en mus nært beslektet med markmus. De to artene er svært like. Fjellmarkmusa er litt større og mørkere, men for en helt sikker artsbestemmelse må man studere forskjeller i tennene. En fjellmarkmus kan oppnå en vekt på 100 gram.

Det tidligere navnet fjellrotte var ikke spesielt dekkende, ikke bare fordi det er snakk om en mus, men arten er heller ikke utelukkende knyttet til fjellområder. Det kan illustreres ved at den bl.a. finnes i Nederland.

Fjellmarkmusa får to til fire kull i løpet av sommerhalvåret. Antall unger pr. kull er vanligvis fem-seks, men kull med ti unger er registrert. Den kan bli fire år gammel, men dette er nok svært sjelden ute i naturen, hvor dødeligheten er meget høy. Bestandsstørrelsen varierer kraftig i løpet av perioder på tre-fire år. I "museår" kan fjellmarkmusa være den vanligste smågnagerarten i høyfjellet.

Fjellmarkmusa er hovedsakelig aktiv om natten og i skumringen. Som sin slektning markmusa lager den gangsystemer nede i bakken og i vegetasjonen. Den svømmer ofte, og kan også dykke.

Føden består av planter, bl.a. gress, starr, blader og bær. Om vinteren spiser den mye røtter og bark.

Fjellmarkmusa kommer ikke sjelden inn i hus om vinteren.

## Referanser




## Eksterne lenker
* 
* Pattedyratlas (Norsk Zoologisk Forening)
Rugby union under Sommer-OL 1900

**Rugby union under sommer-OL 1900** ble arrangert 14.- og 28. oktober 1900 i Vélodrome de Vincennes i Paris. 

Rugby union var med på det olympiske programmet for første gang i 1900 i Paris. Tre nasjoner stilte lag til turneringen, Frankrike Tyskland og Storbritannia med tilsammen 47 spillere. Det ble spilt kun to kamper 14. oktober og 28. oktober. Det franske laget beseiret både Tyskland, med 27 – 17 og det britiske laget med 27 – 8 og vant olympisk gull. Det ble aldri spilt noen kamp mellom de tapende lagene, begge fikk sølv. 

## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

## Medaljevinnere

## Referanser


## Eksterne lenker
* Rugby at the 1900 Summer Olympics hos olympedia.org
Danièle Debernard

**Danièle Debernard** (født 1954) er en fransk tidligere alpinist. Mellom 1971 og 1978 vant Debernard to olympiske medaljer, fem verdenscuprenn og ble fransk mester tre ganger.

Debernard debuterte i verdenscupen i januar 1971. I de påfølgende rennene etablerte hun seg i slalåmeliten. Det store gjennombruddet kom med sølvmedaljen i slalåm under OL 1972 i Sapporo, bak amerikanske Barbara Ann Cochran. Fire uker senere tok hun sine to første seire i verdenscupen i Pra Loup.

I de neste sesongene oppnådde Debernard også gode resultater i utfor, fire ganger stod hun på seierspallen i denne disiplinen. Helt til topps kunne hun ikke klatre før i OL-sesongen 1975/76, da hun i oppkjøringsfasen til OL 1976 i Innsbruck vant verdenscupslalåmen i Les Gets og storslalåmrennet i Berchtesgaden. I OL tok hun bronsemedalje i storslalåm. I tillegg tok hun sølvmedalje i kombinasjonen, som imidlertid bare talte som VM-øvelse.

## Verdenscupseire

## Referanser


## Eksterne lenker
*
Neverwinter Nights 2

***Neverwinter nights 2*** er et spill utgitt i 2006 som bygger på prinsippene bak D&D. (Dungeons and Dragons). Spillet er produsert av Obsidian entertainment, og Atari. det har fått gode kritikker og det har blitt anbefalt av noen av verdens største spill-guider.

## Handling
Handlingen er lagt til Forgotten Realms, og spilleren kan utforske forskjellige områder av Faerûn - inkludert byer, skoger og fangehuller - samtidig som de kan få tak i erfaringspoeng og skatt ved å beseire monster og gjennomføre oppdrag. Elementer som våpen, rustning og lignende kan også brukes. Den første delen av spillet er satt til den kyst-landsbyen West Harbour, hvor karakteren vokser opp som foreldreløs hos en alv kalt Daeghun.

Etter en festival blir byen angrepet, ledet av en githyanki, på jakt etter et ikke-navngitt objekt. Etterpå blir spilleren sendt av Daeghun for å hente en mystisk gjenstand fra en nærliggende hule. Karakteren reiser deretter videre, og møter en rekke andre eventyrere underveis - hvorav flere er tilgjengelige for rekruttering. Spilleren får også problemer på grunn av en ond trollmann, Black Garius, som planlegger å bruke kraften til en mektig enhet kjent som King of Shadows.

## Referanser


## Eksterne lenker
*
Susanne Sundfør

**Susanne Aartun Sundfør** (født 1986) er en sanger og låtskriver fra Haugesund. Hun har gitt ut seks soloalbum og vunnet fem Spellemannpriser.

## Musikk
Susanne Sundfør har spilt både jazz og klassisk musikk, og har utviklet en egen blandingsstil med elementer fra begge. Hun har etterhvert dratt inn mange elementer fra sjangeren elektronika. Tekstene hennes handler ofte om personlige opplevelser.

I 2006 opptrådte hun på  i Tromsø. Sundfør ga ut sitt selvtitulerte debutalbum mars 2007, og mottok Spellemannprisen 2007 i klassen kvinnelig artist. Sundfør hadde uken før utdelingen sagt at kjønnsskillet i prisene var «antikvarisk». For albumet ble hun også nominert til årets nykommer under Spellemannprisen 2007 og til Alarmprisen 2007 i klassene pop og nykommer.

Susanne Sundfør var én av fire artister og band som mottok «a-ha-stipendet» i forkant av a-ha sin avskjedsturné i 2010. Stipendet var på én million norske kroner og ble delt ut for å hjelpe unge og lovende norske artister som ønsker å satse internasjonalt. For sitt tredje album, *The Brothel*, vant hun Spellemannprisen 2010 i klassen populærkomponist. Hun ble også nominert i klassene kvinnelig artist og tekstforfatter, men valgte å trekke seg fra klassen kvinnelig artist fordi hun var kritisk til at mannlige og kvinnelige artister vurderes hver for seg. Albumet var også ett av tolv nominerte til den nyopprettede nordiske prisen Nordic Music Prize, som ble delt ut under by:Larm 2011. I 2012 ga hun ut sitt fjerde studioalbum, *[[The Silicone Veil]]*. For albumet ble hun nominert til Spellemannprisen 2012 i klassen pop, mens videoen til «The Silicone Veil», som er regissert av Luke Gilford, ble nominert til årets musikkvideo. Albumet ble også nominert til Nordic Music Prize.

I mars 2013 ble det kjent at Susanne Sundfør sammen med Anthony Gonzalez i bandet M83 hadde skrevet en låt til den amerikanske filmen *[[Oblivion (film)|Oblivion]]* som hadde premiere 12. april 2013. Låten med samme navn er tittelsporet i filmen. En av sangene hennes, *Fade Away,* ble dessuten brukt i den engelske TV-serien, *[[Made in Chelsea (TV-Serie)|Made in Chelsea]].*  

I 2015 ga hun ut albumet *Ten Love Songs*. For albumet vant hun tre priser under Spellemannprisen 2015: popsolist, årets album og årets produsent. Hun var dessuten nominert i klassen årets låt for «Delirious». Hennes neste album, *[[Music for People in Trouble]]*, ble gitt ut i 2017. For albumet vant hun Nordic Music Prize for 2017. Hun ble i tillegg nominert til Spellemannprisen 2017 i klassene popsolist og årets album. Hun fikk Gammleng-prisen i klassen musiker i 2018.

Sundfør har også vært medlem av bandet Hypertext.

## Bakgrunn
Hun er barnebarn av språkforskeren Kjell Aartun.

## Diskografi
;Studioalbum
* 
* 
* 
* 
* 
* 
;Konsertalbum
* 
* 
;Singler
* 
* 
* 
;Musikkvideoer
* «The Brothel»
* «White Foxes»
* «The Silicone Veil»
* «Among us»
* «Fade away»

## Priser og nominasjoner

## Referanser


## Eksterne lenker
* 
* 
* 
* 
*  Susanne Sundførs kanal på Youtube
Andrzej Rudomina

**Andrzej Rudomina** eller **Lu Ngan tö**, **Pan Sze**  (født ca. 1595 i Dowgieliszki i Litauen, død 3. september 1632 i Fuzhou i Kina) var en polsk jesuitt og Kinamisjonær som virket hovedsakelig i Jiādìng i Jiangnan og Fuzhou i provinsen Fujian i Kina.    

## Liv og virke
### Bakgrunn
Han var av velstående adelig bakgrunn som sønn av Jan Rudomina og Dorota Galwelanka, og fikk en grundig humanistisk utdannelse på jesuittskoler i Vilnius (Litauen), Mainz (Tyskland), Louvain (i dag i Belgia) og Roma. 

Det var i 1618 at han avla løfter som jesuitt. 

### Misjonær i Kina
Han dro fra Portugal  6. april 1625, og via Goa kom han til Macao.  Der fikk han sin avsluttende forberedelse på sitt virke i Kina ved jesuittenes universitetskollegium São Paulo. Mens han deretter gikk på misjonærenes språkskole i Jiādìng nær Shanghai ble han alvorlig tuberkulosesyk. Han var med under Jiadingkonferansen i 1527 der jesuittmisjonærene foretok en grundig gjennomdrøfting av hvilke  kinesiske ord de skulle benytte for å uttrykke sentrale kristne begreper som for eksempel Gud, sjel, engel. Fra 1628 virket han i provinsen Fujian, der han ble sykere hele tiden. Han dro til byen Fuzhou i 1630, antagelig fordi klimaet der var noe mildere, og fortsatte sin misonærgjerning der. Han arbeidet svært hardt og ble kjent for son godhet og ydmykhet. 

Da han døde i 1632 hadde han bare vært fem år i Kina. Nokså mange av de europeiske misjonærer slet med å tilpasse seg Kina helsemessig. Særlig på landet og i utkantstrøkene var de sanitære forhold dårlige; utilstrekkelige midler og dermed mangel på medisiner og feilernæring skapte problemer. Mange vestlige misjonærer ble syke; hele 51 døde før de var fylt femti år, som pater Rudomina som bare ble 38 år.
i

### Forfatterskap
Andrzej Rudomina var både før og i sin tid i Kina en flittig og lærd forfatter, med et stort forfatterskap. Noen eksempler: Under sine studier i Leuven oversatte han J.E. Chokier de Surlets verk *Thesaurus politicorum aphorismorum* (Roma 1610) til polsk: *O odmianie państwo i zgubie panujących i o słusznym ratunku*. I Kina forfattet han to pamfletter på kinesisk om dygder og laster: *Theu che pa fou sin tou* (Hjertets atten bilder) og *Che fou kin tai tou* (Ti bilder av den flittige og den late mann). Sammen med pater Giulio Aleni skrev han *Ke to je tchao* (Svar på forskjellige spørsmål, 1630) og tro, natur og matematikk, et verk som var resultat av samtaler med lærde kinesiske mandariner.

## Se også
* Liste over kinamisjonærer tilhørende jesuittordenen

## Referanser


## Litteratur
*L. Carrington Goodrich & Chao-Ying Fang (red.): *Dictionary of Ming Biography*, 2 bd., New York/London: Columbia University Press 1976 
* J. Krzyszkowski: *O. Andrzej Rudomina Tow. Jez. W trzechsetną rocznicę zgonu; kilka dat i nazwisk*, i «Misje Katolickie» 51 (1932)
* Ludwik Grzebień, S.J. (red.): *Encyklopedia wiedzy o jezuitach na ziemiach Polski i Litwy 1564-1995*, Kraków 1996.
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-Hai, 1932 (Nendeln: Kraus Reprint, 1971).
Jiadingkonferansen

**Jiadingkonferansen**  i 1627 var et viktig møte i kinesisk kirkehistorie. Det samlet jesuittmisjonærer fra hele Kina og under ledelse av den portugisiske pater André Palmeiro drøftet møtet grundig hvilke  kinesiske ord man skulle benytte for å uttrykke sentrale kristne begreper som for eksempel Gud, sjel, engel. 

For *Gud* ble man enig om å oversette med *[[Tianzhu (Gud)|Tianzhu]]*, og legge bort ordet *[[Shangdi]]*, unntatt der ordet forekom i pater Matteo Riccis verker, som var i bruk i misjonsøyemed. 
 
Jiādìng er en by noe nordvest for Shanghai i Jiangnan. Det var også i denne byen at mange nyankomne jesuitter fra Europa fikk grundig skolering i kinesisk språk og de konfucianske klassikere.
Verdenscupen i alpint 2006/07

**Sesongen 2006/07** i Verdenscupen i alpint skulle ha begynt 28. oktober 2006 i Sölden. På grunn av det varme været måtte begge storslalåmrennene avlyses. Det første rennet ble dermed arrangert 11. november 2006 i Levi i Finland. Sesongen ble avsluttet 18. mars 2007 i Lenzerheide.

## Herrer

### Enkeltresultater
#### Utfor

#### Super-G

#### Storslalåm

#### Slalåm

#### [[Alpin kombinasjon|Super-kombinasjon]]

#### Lagkonkurranse

### Sammenlagt

#### [[Utfor]]

#### [[Super-G]]

#### [[Storslalåm]]

#### [[Slalåm]]

#### [[Alpin kombinasjon|Kombinasjon]]

## Damer

### Enkeltresultater
#### [[Utfor]]

#### [[Super-G]]

#### [[Storslalåm]]

#### [[Slalåm]]

#### [[Alpin kombinasjon|Super-kombinasjon]]

#### Lagkonkurranse

### Sammenlagt

#### [[Utfor]]

#### [[Super-G]]

#### [[Storslalåm]]

#### [[Slalåm]]

#### [[Alpin kombinasjon|Kombinasjon]]

## Nasjonscupen

### Sammenlagt

### Herrer

### Damer
Julie Lunde Hansen

**Julie Lunde Hansen** (født 1972) er en norsk tidligere alpinist. Hun var spesialist i storslalåm og oppnådde tre pallplasseringer i verdenscupen i løpet av karrieren:

1990: 
* 2.-plass i Klövsjö (bak Carole Merle)
1991: 
* 2.-plass i Vail (bak Vreni Schneider)
* 3.-plass i Waterville Valley (bak Julie Parisien og Ulrike Maier)

Hun tok gull super-G i junior-VM i alpint 1991 på Geilo. Hennes beste plassering fra internasjonale mesterskap for senior er en 12.-plass i storslalåm fra VM 1991 i Saalbach. Hun tok gull i både storslalåm og super-G under norgesmesterskapet i alpint 1991. Hun la opp etter sesongen 1993/94.

## Referanser


## Eksterne lenker
*
M1975

**M1975** er en vestlig betegnelse (NATO-designasjon) for flere østblokkproduserte våpen:
* 2S4 Tyulpan, en sovjetisk 240 mm bombekaster
* 2S7 Pion, en sovjetisk 203 mm haubits
Baccalaureus

:*For graden innført med Bolognaprosessen, se [[bachelor]]*

**Baccalaureus** er en akademisk grad som har vært brukt ved europeiske universiteter siden middelalderen. Graden ble tatt i bruk ved universitetet i Paris i det 13. århundre, som den laveste akademiske graden. Betegnelsen skriver seg fra latin *baccalaria*, som betød et lite grunnstykke. Ordet kom til å betegne en ung knekt e.l. Baccalaureus er egentlig betegnelsen på innehaveren av graden, og er en hankjønnsform, mens graden betegnes som et baccalaureat. Hunkjønnsformen er baccalaurea.

Graden gikk etter hvert ut av bruk i mange europeiske land. I det tyskspråklige Europa ble den omkring 1820 erstattet av Matura og Abitur, dvs. examen artium. 

Derimot beholdt Storbritannia graden. Den ble også beholdt i Frankrike, men fikk der et innhold som svarte til tysk Matura eller Abitur snarere enn en grad på universitetsnivå.

Som følge av Bologna-prosessen har graden i det 21. århundre blitt reintrodusert i mange land som en treårig grad på universitetsnivå, gjerne med den engelske skrivemåten *[[bachelor]]*.

## Danmark og Norge

Graden baccalaureus ble tatt i bruk ved Københavns Universitet, som var det eneste universitetet i Danmark-Norge, ved opprettelsen i 1479.

Alle de fire fakultetene hadde rett til å tildele graden, men den var overveiende brukt ved det filosofiske fakultet. Der ble den avskaffet ved kongelig forordning av 11. mai 1775.

## Se også
*Bachelor
Topola

**Topola** (serbisk: Топола) er en by og kommune i distriktet Šumadija. Det var i denne byen Karađorđe Petrović ble valgt til leder under Det første serbiske opprøret mot Det osmanske riket.

## Eksterne lenker
*
Olav Flo

**Olav August Flo** (født 6. september 1922 i Bergen, død 29. september 1989) var en autodidakt bibliograf og statsstipendiat, knyttet til det filosofi-faglige miljøet ved Universitetet i Bergen.

Grunnet sykdom fikk han aldri fullført grunnskolen, men måtte ta sine eksamener som privatist i voksen alder. Han arbeidet som ung ved Hansa bryggerier, siden som betjent ved Universitetsbiblioteket i Bergen, før han fikk stilling ved bibliotekets tilvekstavdeling. Vennskapet med professor i filosofi Knut Erik Tranøy bidro til at Flos stilling ble endret, og Tranøy bidro også til at Flo i 1975 ble utnevnt til statsstipendiat.

Flos virksomhet som bibliograf falt sammen med en ekspansjonsperiode for norsk filosofi, og Flo var en foregangsmann i arbeidet med en bibliografisk dokumentasjon av virksomheten. Han hadde også i noen år en årlig spalte i *Norsk filosofisk tidsskrift*. Han publiserte en lang rekke bibliografier fra 1968 og framover, hovedsakelig som personbibliografier for norske filosofer. Et toppår var 1971, da han blant annet utga *Bibliography of the writings of Knut Erik Tranøy 1946-69* (1971), *Bibliografisk nøkkel til 'Bergens-filosofene', selektiv bibliografi for årene 1943-70* (1971) og *Bibliografi over [[Arne Næss]]' forfatterskap 1936-70* (1971). Flo var også en sentral bidragsyter til Willy Dahls bio-bibliografiske verk *Nytt norsk forfatterleksikon* (1971).

Flo konverterte til katolisismen i 1960-årene, og tilhørte St. Paul menighet i Bergen. Han giftet seg i 1966 med bibliotekar Signe Jensen Flo og de fikk to barn. Flo takket for vennskapet med Tranøy ved å navngi sin sønn (Knut Georg) etter ham og etter den finske filosofen Georg Henrik von Wright, som også var en personlig venn.
## Referanser
Grill Bill and The Hot Dogs

**Grill Bill ** (tidligere Grill Bill and The Hot Dogs) er et norsk band, etablert i 2004 av Peter A. Lorentzen (keyboards) Bjørn A. Dæhlin (bass) og Hans-Olav Thyvold (gitar) som hadde spilt sammen i Oslo-bandet *Noia* frem til tusenårsskiftet, sammen med Stein-Gøran Nøstvik (vokal) og Håvard Wien (trommer). Sistnevnte var kjent fra *Barske Karer.* Nils Mathisen (egne plater, Jonas Fjeld, Cecilia Wennersten m.fl), ble med på fiolin tidlig i 2005 og samme høst ble Torstein Velsand (gitar, pedal steel, fele) med, og i 2007 ble gruppa komplettert med Lasse Kolsrud, (*Bokk & Bayer*) på gitar og vokal. I 2018 ble Geir Bremer bandets keyboardist.

Ideen bak bandet var i utgangspunktet å spille live med et repertoar som var forankret i blues: Robert Johnson, Charley Patton og Muddy Waters var inspirasjon til tidligste setlistene til bandet.

Da Lasse Myrvold døde etter uhelbredelig kreft, tok produsent Calle Hamre initiativ til å lage en tributt-plate, og spurte Grill Bill om å spille inn en av Myrvolds mest personlige låter, *Madelen.* Låta kom ut på tributt-plata *[[Dans til musikken]]* i 2006, ble plukket opp av flere radiostasjoner og gjorde det godt på Norsktoppen. 

Myhrvold-tributten kom ut på Reel Noise Records, og selskapet oppfordret gruppa til å prøve seg med en utgivelse av eget materiale. Resultatet ble *[[Jeg drar hjem]]*, som toppet Norsktoppen i fire uker  i 2007 og skaffet bandet et publikum over hele landet. Høsten 2008 slapp Grill Bill sin andre egenkomponerte single, *[[Fri i morra (singel)|Fri i morra (single)]].* Sangen lå 14 uker på Norsktoppen, hvorav én uke på førsteplass.

Gruppas debutalbum *[[Fri i morra]]* ble sluppet 20. september 2010 på Reel Noise records. Albumet inneholdt gruppas fjerde Norsktoppen-hit, «Brenner for deg», en norsk versjon av Blue Oyster Cults «Burnin' for You».

Bandet ble oppløst i november 2012 og den siste konserten ble holdt på en utsolgt Lundetangen Pub i Skien 10. november 2012.

I desember 2015 spilte Grill Bill en romjulskonsert på Herr Nilsen i Oslo som siden er blitt en fast tradisjon, og fra 2020 har bandet trappet opp konsertvirksomheten.

## Medlemmer
* Stein-Gøran Nøstvik – vokal, perkusjon
* Peter A. Lorentzen – piano, vokal (2003–2012)
* Hans-Olav Thyvold – gitar, slidegitar, vokal
* Bjørn A. Dæhlin – bass
* Torstein Velsand – gitar, steelgitar, fele, vokal
* Håvard Wien – trommer, perskusjon, vokal
* Nils Mathisen – El fele, vokal
* Lasse «Tredemølle» Kolsrud – Akustisk gitar, vokal
* Geir Bremer - keyboards, vokal (fra 2018)

## Diskografi
* *[[Dans til musikken]]* (Hyllestplate til Lasse Myrvold. Grill Bill deltok med låta *Madelen*)
* *«[[Jeg drar hjem]]»* (singel 2006)
* *«[[Fri i morra (singel)|Fri i morra]]»* (singel 2008)
* *[[Fri i morra]]* (album 2010)

## Eksterne lenker
* 
* Twitter
* You Tube
Skudd

**Skudd** kan referere til:

* Skudd (botanikk), den delen av en plante som ikke er rot.
* En runde med ammunisjon.
* Et fotografi.
* En injisering av medisin eller narkotika.
Edward, hertug av Edinburgh

**Prins Edward, hertug av Edinburgh** (født **Edward Antony Richard Louis**; 1964) er medlem av den britiske kongefamilien, og det yngste barnet til dronning Elizabeth II av Det forente kongerike Storbritannia og Nord-Irland. Han hadde tittelen jarl av Wessex fra 1999, og i mars 2019 fikk han tittelen jarl av Forfar til bruk i Skottland. Han fikk i 2023 tittelen hertug av Edinburgh.

Prins Edward er nummer 14 i rekkefølgen til den britiske tronen.

Han giftet seg med Sophie Helen Rhys-Jones 19. juni 1999. Paret har to barn.

Edward er den eneste av Elizabeth IIs barn som kun har vært gift én gang, og som aldri har vært skilt.

Edward ble i 1988 tildelt storkors av St. Olavs Orden.

## Stamtavle

## Referanser


## Eksterne lenker
* 
* 
*
Sompting

**Sompting** er en landsby og et verdslig sogn i kystdistriktet Adur i grevskapet West Sussex i England. Landsbyen er lokalisert mellom Lancing og Worthing, vet foten av sørhellingen til nasjonalparken South Downs. I henhold til folketellingen i 2011 bor det 8 561 innbyggere i landsbyen og sognet.

## Historie
På nordenden av landsbyen ved Park Brow eksisterte det fra bronsealderen og til jernalderen i romersk tid eksisterte det en bosetning. Den varte fram til dens bygninger ble brent ned en gang rundt år 270, muligens av saksiske eller frankiske pirater. Det er mulig at innbyggerne flyttet seg herfra til relativ trygghet ved bygdeborgen ved Cissbury Ring.

Landsbyen Sompting er nevnt i *[[Domesday Book]]* (1086) som *Sultinges*. Navnet antas å være angelsaksisk opprinnelse, en sammensetning av *Sompt* + *ingas* i betydningen «beboerne ved myra». Sognekirken, viet jomfru Maria, er fra angelsaksisk tid, og har et uvanlig tårn av typen som på engelsk kalles *rhenish helm*, «rhinsk hjelm». Den ble reist omkring 960, og senere noe endret av normannerne da William de Braose ga den til tempelridderne på 1100-tallet. På 1400-tallet ble den gitt til johannitterne. 

Bygningen Sompting Abbots var opprinnelig en herregård fra normannisk tid. Den nåværende bygningen er resultatet av ombygging, formet av Philip Charles Hardwick, som var ferdig i 1856, og den brukes som skole. Navnet kommer av et den var eid av abbeden av Fecamp i Normandie, og senere av abbeden av Syon Abbey i Middlesex. I 1248 hadde abbeden av Fecamp også et fengsel i landsbyen. Caroline av Braunschweig, Georg IVs gemalinne, bodde der i 1814 da hun var på vei til kontinentet. 

Et hus som tilhørte eventyreren Edward Trelawny (1792–1881), forfatter og en venn av poeten Percy Bysshe Shelley, er også i landsbyen. I tolv år og fram til sin død bodde han her.

Sompting Rectory, prestegården, er i sin nåværende form fra 1791, men også denne bygningen går lenger tilbake. Den var i Tempelriddernes eie fra 1154, og ble gitt videre til johannitterne på 1400-tallet. Under den andre verdenskrig var det en krigsfangeleir på eiendommen. 

Menighetssalen, Parish Hall, ble opprinnelig bygget som et studierom i 1889 av H.P. Crofts, eieren av Sompting Abbots. Landsbyens metodistkirke ble reist i 1887. 

Sognet omfatter også Beggars Bush, Upper Cokeham og Lower Cokeham.

## Referanser


## Eksterne lenker

* 
* Sompting Parish Council
* Sompting Estate
* Adur & Worthing Council
Draga av Serbia

**Dronning Draga av Serbia** (født 23. september 1861 Gornji Milanovac, død 11. juni 1903 Beograd) også kjent som **Draga Mašin** var gemalinnen til kong Aleksandar Obrenović. 

Hun var av borgerlig herkomst, og var 12 år eldre enn sin mann. De fikk ingen barn. Hun og hennes mann ble drept i et attentat gjennomført av en gruppe menn, senere kjent som Den svarte hånd. Kongeparet ble myrdet på sitt eget soveværelse, maltraktert og kastet ut av vinduet i slottet.

## Referanser
Lardon Chase, Holies og Lough Down

**Lardon Chase, Holies og Lough Down** er et naturområde i Berkshire i England. Det består av tre av National Trusts eiendommer utenfor landsbyen Streatley, med utsikt mot Goring Gap. Området består av både hei og skog, og det er en rekke turstier og utsiktspunkter. 

Lardon Chase og Lough Down er henholdsvis nord- og sørsiden av åsen vest for krysset mellom A329 og B4009. Begge strekker seg til golfbanen i Streatley. The Holies ligger sørvest for krysset, på den andre siden av B4009.
Westbury College Gatehouse

**Westbury College Gatehouse** er et porthus fra det 15. århundre ved et presteseminar fra det 13. århundre i Westbury-on-Trym i City of Bristol i England. Det eies av National Trust. Det er en vernet bygning, klasse I.

Reformatoren John Wyclif er blant de mest kjente studentene ved seminaret.

## Referanser


## Eksterne lenker
* Westbury College Gatehouse hos *National Trust*
Fylkesvei 3586

**Fylkesvei 212 i Aust-Ader** går mellom His og Kolbjørnsvik i Arendal kommune.

## Kommuner og knutepunkter

## Eksterne lenker
* Vegvesenets vegkart 
*
Steve Tanner

**Stephen Tanner** (født 21. oktober 1970) er en engelsk tidligere fotballdommer. Han fikk sin debut som Premier League-dommer i 2006/07 i kampen mellom Reading FC og Everton FC. Begynte å dømme ordentlig i systemet i 2002/03. 

Han har dømt 27 kamper i Premier League.

## [[FA Premier League 2008/09]]

## [[FA Premier League 2007/08]]

## [[Premier League 2006/07]]

## Premier League-karriere

## Eksterne lenker
* Steve Tanners profil på Professional Game Match Officials (PGMOL) offisielle side
De Frie Evangeliske Forsamlinger UNG

**De Frie Evangeliske Forsamlingers Barne- og Ungdomsråd** (DFEF-BUR) er et av fellestiltakene i bevegelsen De Frie Evangeliske Forsamlinger (DFEF) i Norge. BUR koordinerer barne- og ungdomsarbeidet i bevegelsen. 
De Frie Evangeliske Forsamlingers Barne- og Ungdomsråd (DFEF-BUR) ble stiftet i 1991, og ble dannet med det formålet å styrke arbeidet blant barn og unge i bevegelsen.
DFEF-BUR er et selvstendig, rådgivende og hjelpende organ for barne- og ungdomsarbeidet innen DFEF, og ønsker å være en støttepartner og ressurs for lederne og arbeiderne i alle de ulike barne- og ungdomsgruppene. Dette gjøres gjennom å formidler ledermateriell, og arrangerer kurs og konferanser for ledere i barne- og ungdomsarbeidet innen bevegelsen . 
BURs motto er: "Å vinne og disippelgjøre barn og ungdommer for Kristus og menigheten".

## Tentro
DFEF-BUR en av samarbeidspartnerne i Tentro. Det er en frikirkelig konfirmasjonsundervisning, som kan velges i stedet for kirkelig eller borgerlig konfirmasjon.

## FBU
DFEF-BUR en av medlemsorganisasjonene i Frikirkelig Barne- og Ungdomsunion (FBU).

## Kilder
* www.dfef.no 

## Eksterne lenker
* – DFEF-BUR 
* – Tentro
* – DFEF i Norge 
* – Frikirkelig Barne- og Ungdomsunion
Esterelfjellene

**Esterel-fjellene** er en liten fjellkjede i Provence, Frankrike. Fjellkjeden ligger mellom Cannes og Agay. Her ligger også det kjente feriekomplekset Cap Esterel, som regnes å være blant den franske rivieraens alle største perler.
Earl grey-te

**Earl grey-te** er en sort te som er smakssatt med olje som er utvunnet av skallet fra bergamottappelsin.

## Historie
Tradisjonelt har betegnelsen «earl grey» vært bruk om sort te produsert av Twinings, men i dag brukes betegnelsen også om grønn og hvit te med smak av bergamott fra en rekke forskjellige produsenter.

Teen har fått sitt navn etter Charles Grey (1764&ndash;1845), den andre jarl av Grey, som var statsminister i Storbritannia på 1830-tallet. En anekdote forteller at den spesielle teen ble gitt som gave av en takknemlig kineser hvis sønn ble reddet fra drukning av en av Greys menn. Den første teen var en blanding av fermentert indisk og ceylon-te. Ettersom helsebringende, grønn te er langt mer utbredt enn sort te i Kina, synes det lite sannsynlig at en takknemlighetsgave skulle baseres på sort te. Dessuten var Charles Grey aldri i Kina. En annen versjon av anekdoten sier at teen kom som gave fra en indisk raja som ble reddet fra en tiger av en av Greys tjenere.

Den spesielle teen ble uansett så populær blant statsministerens tegjester at han gav en prøve til sin tehandler, Twinings, og bad om at de laget en tilsvarende blanding. Etter hvert ble teen med den nye smaken også gjort tilgjengelig for andre kunder. Twinings Earl Grey er en blanding av kinesisk te, indisk darjeeling, ceylon-te samt noe Lapsang souchong, en sterk, røykpreget, sort te. Selv om den ofte serveres uten melk, foretrekker mange å drikke Earl Grey tilsatt litt melk.

Et annet tehus, Jacksons, gjør krav på å ha blandet den første Earl Grey-teen etter at Lord Grey gav oppskriften til Robert Jacksons partner, George Charlton, i 1830. Deres te har vært i kontinuerlig produksjon siden og oppskriften er fortsatt i deres besittelse. Jacksons te er basert på kinesisk te. Uenigheten mellom de to virksomhetene pågår stadig, selv om de i dag har samme eierselskap.

I dag tilbys forskjellige varianter av earl grey-te, som Lady Grey og Earl Red. Medlemmer av Greyfamiliene har gjennom årene valgt å samarbeide med andre tehus, og det finnes også en Earl Grey-variant fra Lipton.

## Referanser
CIA – USAs hemmelige kriger

***CIA – USAs hemmelige kriger*** (originaltittel: *CIA: Guerres secrètes*; på engelsk *CIA: Secret Wars*) er en engelskspråklig fransk dokumentarserie i tre deler fra 2003 som tar for seg CIAs historie fra 1947 til 2001. Serien er skapt av den franske dokumentarfilmskaperen William Karel og har et kritisk blikk på den amerikanske etterretningsorganisasjonen. Den er i stor grad basert på intervjuer av folk som har hatt ulike posisjoner i organisasjonen. Blant disse er Robert Baer, Frank Carlucci, William Cohen, Alexander Haig, Richard Helms, Stansfield Turner og James Woolsey. Tidligere KGB-agent Oleg Kalugin er også et hypping brukt intervjuobjekt.

Serien ble produsert av ARTE France og France 5, i samarbeid med NRK, australske SBS, canadiske Télé-Québec og belgiske RTBF.

Serien ble sendt på NRK1s *Dok1* fra 29. september til 13. oktober 2003.

## Innhold
;Episode 1 «Hemmelige operasjoner»
Seriens første del tar for seg perioden 1947–1977. Her for vi se hvordan CIA var involvert i kuppene i Guatemala, Iran og Kongo i 1950-årene. Vi får også se deres innblanding i revolusjonen på Cuba, samt Cubakrisen og drapet på John F. Kennedy. Videre deres involvering i Vietnamkrigen og Operasjon Phoenix, i tillegg til Watergate-skandalen, Operasjon Chaos, komite-høringene i 1970-årene og deres rolle i statskuppet i Chile. Episoden tar også for seg CIAs kontakt med nazistene like etter krigen.

;Episode 2 «Slutten på illusjonene»
Seriens andre del tar for seg perioden 1977–1989. Her for vi se hvordan CIA var involvert i Afghanistan, den islamske revolusjon i Iran og gisselaksjonen i 1980. Videre viser episoden deres rolle i Ronald Reagans vei til presidentembetet og deres rolle i Iran-Contras-skandalen i 1980-årene.

;Episode 3 «Fra den ene krigen til den andre»
Seriens tredje del tar for seg perioden 1990–2001. Her for vi et dypere innblikk i hvordan CIA ble mindre relevant under Bill Clinton. Videre blir vi bedre kjent med deres rolle i Gulfkrigen i 1991, samt det første terrorangrepet mot WTC i 1993. Vi får også et innblikk i striden mellom CIA og FBI i 1990-årene, samt terroraksjonene den 11. september 2001. Episoden tar også for seg oljelobbyens sterke innflytelse på amerikansk politikk, samt CIAs jakt på Osama bin Laden. Det settes også et kritisk søkelys på George W. Bush og Bush-familiens tilknytning til oljelobbyen og deres forbindelse til Saudi-Arabia. Episoden viser hvor lydhøre amerikanske presidenter har vært overfor oljelobbyen.

## Referanser


## Eksterne lenker
*
Ian Pearce

**Ian Anthony Pearce** (født 7. mai 1974 i Bury St. Edmunds, England) er en engelsk fotballspiller som spiller i Oxted & District FC. Han spiller forsvar.

Startet karrieren i Chelsea FC og spilte her fra 1990 til 1993, men han spilte bare fire kamper. Han gikk til Blackburn Rovers i desember 1993. Han ble seriemester med klubben i 1994/95. I oktober 1998 kjøpte West Ham United ham for £3.5 millioner. Han spilte 139 kamper i London-klubben før han gikk til Fulham i 2004.

## Eksterne lenker
*
Fylkesvei 3604

**Fylkesvei 3604** går mellom Engene i Arendal og Fevik i Grimstad kommune.

Frem til 2019 hadde veien betegnelsen fylkesvei 35 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Vikedal Roots Music Festival

**Vikedal Roots Music Festival** er en musikkfestival som siden 1999 har blitt arrangert i juli hvert år i Vikedal i Vindafjord i Rogaland.

Festivalen arrangeres over fire dager i juli måned og programmet består normalt av 25-30 konserter, hovedsakelig innen rootsmusikk.

## Historikk
Forløperne til Vikedal Roots Music Festival var Norwegian International Roots Weekend, arrangert i årene 1992–1996, og Haugesund Roots Music Festival, arrangert i årene 1997–1998.

Vikedal Roots Music Festival ble arrangert første gang i 1999 av Sten Olav Helgeland. Konsertene ble de første årene holdt i et eget festivaltelt (sirkustelt), i Vikedal båthavn og i Vikedal kirke. Fra 2015 stod både hovedscenen og festivalteltet i Vikedal båthavn. Sirkusteltet var siste gang i bruk sommeren 2022.

I 2005 fikk festivalen for første gang støtte fra Norsk kulturråd.

I 2009 satte festivalen publikumsrekord med 10.500 tilhørere.

Blant artister som har opptrådt er Jethro Tull, The Wombats, The Dubliners, Sinéad O'Connor, DumDum Boys, Kaizers Orchestra, The Waterboys, Vamp, Joan Armatrading,  Marit Larsen, Odd Nordstoga og Madrugada. 

## Referanser


## Eksterne lenker
*Offisiell nettside
Cellulitter

**Cellulitter** (en: **cellulite**), **appelsinhud** eller **vaffellår** er de typiske ujevnhetene i underhudsfettet som spesielt kvinner får på lår, sete og mage. Cellulitter må ikke forveksles med hudinfeksjonen cellulitis (cellulitt). En rekke behandlingsmetoder er foreslått, men de fleste har minimal virkning. Trening, fettfattig kosthold og god kroppspleie synes å ha en effekt.

## Årsak
Årsaken tar med endringer i metabolismen, fysiologi, diett og treningsvaner, fedme, kjønnsspesifikk dimorf hudarkitektur, endring av bindevevsstruktur, hormonelle faktorer, genetiske faktorer, mikrosirkulasjonssystemet, den ekstracellulære matrisen og inflammatoriske endringer.

### Hormonelle faktorer
Hormoner har en dominerende rolle i dannelsen av cellulitt. Østrogen ser ut til å være det viktigste hormonet, men det finnes fortsatt ikke noen bevis som støtter denne påstanden. Andre hormoner - insulin, katekolaminene adrenalin og noradrenalin, skjoldbruskkjertelhormoner og prolaktin antas å være med på utviklingen av cellulitt.

### Genetiske faktorer
Det kan være genetisk element i utviklingen av cellulitt. Forskere har kommet frem til polymorfier i angiotensinkoverterende enzym (ACE) og hypoksi-induserbare faktor 1A (HIF1a) gener.

### Predisponerende faktorer
Kjønn, etnisitet, biotype, distribusjon av subkutant fett og predisponering for lymfe- og sirkulasjonsinsuffisens kan bidra til cellulitt.

### Livsstil
En stressende livsstil fører til økt nivå av katekolaminer, som har vært forbundet med utvikling av cellulitt.

## Behandling
Cellulitt er en multifaktoriell tilstand, som kan være motstandsdyktig mot behandlinger. Sett bort fra aktuelle produkter (kremer, salver) og injuserbare stoffer (kollagenase), er behandlinger for cellulitt en ikke-invasiv behandling som mekanisk sug eller massasje. Energibaserte enheter inkluderer ultralyd, laser og pulserende lysanordninger. En kombinasjon av mekaniske behandlinger og energibaserte prosedyrer er ofte brukt. De mer innvassive "underavsnitt"-teknikkene bruker en nål til å skjære gjennom fiberbåndene i bindevevet. Underskjæringsprosedyrer (manuell, vakuumassistert eller laserassistert) utføres i spesialklinikker med lokalbedøvelse.

## Historie
Begrepet ble først tatt i bruk på 1920-tallet av spa- og skjønnhetsbransjer for å markedsføre tjenestene sine. Begrepet ble synlig i engelskspråkelige publikasjoner på slutten av 1960-tallet med referansen i magasinet Vogue, *«Som en rask vandrende fisk, har ordet cellulitt krysset Atlanterhavet.»* Medisiner for cellulitter (behandlinger som et medisinsk problem) var populært en stund når de holdt på med kosmetiske behandlinger.
## Referanser
Alle borte

***Alle borte*** er et norsk talkshow med Iren Reppen som gikk på NRK1 sommeren 1999. Programmet gikk på fredagskveldene og ble sendt fra Tromsø.

Serien var et slags sommer-talkshow i uformell stil der Reppen i hver episode inviterte forskjellige kjente norske personer innen kunst, musik og skuespill i en hjemlig atmosfære. Gjester var Henning Sommerro, Martin Hagfors  Sossen Krohg, Espen Thoresen, Susanne Lundeng, Jan Eggum, Trond Kirkvaag, Halvdan Sivertsen, Ingrid Evertsen og Marit Adeleide Andreassen. Hver episode inneholdt i tillegg en kortfilm av Pjotr Sapegin.

## Referanser


## Eksterne lenker
*
Pia Strømstad

**Pia Benedicte Strømstad** (født 1963) er en norsk journalist, forfatter og oversetter. 

Hun begynte som journalist i 1987, ble frilans i 1992, og har blant annet skrevet for ukebladet *[[Kvinner og klær]]*. Strømstad er redaksjonssjef i det norske magasinet *[[Mamma (magasin)|Mamma]]*.

I 1988 var hun programleder for TV-programmet *[[TopPop]]*.

Strømstad har 4.dan svart belte i taekwondo. Hun har vunnet prisen som «Årets instruktør» i sporten i 2007 og 2010; og i 2014 vant hun innenfor mudo-kjeden.

## Utgivelser
* 1999: *Spiselige gaver*, sammen med moren Aase Strømstad &mdash; ISBN 978-82-02-18652-4
* 2003: *Flygende tallerkener og små grønne menn*, faktabok for barn &mdash; ISBN 978-82-496-0839-3
* 2005: *Spøkelser*, faktabok for barn  &mdash; ISBN 978-82-04-10157-0
* 2009: *Den store faktaboka om julenissen*, faktabok for barn  &mdash; ISBN 978-82-02-30765-3
* 2011: *Olje*, faktabok for barn  &mdash; ISBN 9788202362485
* 2012: *Julenissen*, faktabok for barn  &mdash; ISBN 9788202386856
* 2014: *17. mai*, faktabok for barn  &mdash; ISBN 9788202434618
* 2017: * Do. Ei stinkande reise gjennom bæsjens historie*, faktabok for barn  &mdash; ISBN 9788252193893

## Referanser
San Antonio Spurs

**San Antonio Spurs** er et amerikansk basketball-lag som spiller i ligaen NBA. Laget holder til i San Antonio i Texas, og spiller hjemmekampene i AT&T Center.

## Hall of Fame
De følgende fire personene har hatt tilknytning til klubben, og er innvalgt i Naismith Memorial Basketball Hall of Fame:
*George Gervin
*Moses E. Malone
*David M. Robinson
*Jacques Dominique Wilkins

## Eksterne lenker
*
Helena (navn)

**Helena** er en opprinnelig latinsk variant av kvinnenavnet Helene, som sannsynligvis er dannet av det greske ordet *helene* som betyr «lys» eller «stråle».

## Utbredelse
*Helena* var et vanlig kvinnenavn i Tyskland i senmiddelalderen.

Navnet *Helena* har vært vanlig i Norge siden 1990-årene og hadde en popularitetstopp med 0,3 % i 2006.

*Helena* er i dag et vanlig kvinnenavn blant annet i Brasil, Russland og Angola.

|}

## Kjente personer med navnet
* Helena von Bergen (1959&ndash;), svensk kunstner bosatt i Norge siden 1989
* Helena Bergström (1964&ndash;), svensk skuespiller
* Helena Petrovna Blavatsky (1831&ndash;1891), russisk okkultist og mystiker
* Helena Bonham Carter (1966&ndash;), engelsk skuespiller
* Helena Christensen (1968&ndash;), dansk modell
* Helena Dam á Neystabø (1955&ndash;), færøysk forlegger og politiker
* Helena Ekholm (1984&ndash;), svensk skiskytter
* Helena Fibingerová (1949&ndash;), tsjekkisk friidrettsutøver
* Helena Modrzejewska (1840&ndash;1909), polsk skuespiller
* Helena Nordheim (1903&ndash;1943), nederlandsk turner
* Helena Paparizou (1982&ndash;), svensk-gresk sangartist
* Helena Pilejczyk (1931&ndash;), polsk skøyteløper
* Helena Roerich (1879&ndash;1955), russisk forfatter
* Helena Suková (1965&ndash;), tsjekkisk tennisspiller
* Helena Takalo (1947&ndash;), finsk langrennsløper
* Helena von Zweigbergk (1959&ndash;), svensk forfatter og journalist

## Annen bruk av navnet
* Helena, en gresk gudinne
* Helena, hovedstad i delstaten Montana i USA
* «Boxing Helena», film fra 1993

## Navnedag
*Helena* har navnedag i flere land, oftest 18. august, men har ikke noen norsk navnedag.

## Referanser


## Eksterne lenker
*
Natalija Obrenović

**Natalija Obrenović** (serbisk: Наталија Обреновић) (født 14. mai 1859, død 5. mai 1941) (født **Natalija Keško**) var dronning av Serbia fra 1882 til 1889.

Hun var datter av en russisk oberst, Peter Keshko, og prinsesse Pucliria av Moldova. Hun giftet seg med Milan Obrenović IV i oktober 1875 og de fikk et barn sammen, Aleksandar. De separerte seg i 1886, mye på grunn av Milans utroskap, blant annet med Jeanette Jerome, men også på grunn av politiske forskjeller. Natalija trakk seg fra tronen og tok sin sønn med til Wiesbaden i 1888, og skilsmissen ble da også offisiell.

6. mars 1889 abdiserte plutselig Milan Obrenović IV uten noen forklaring, og etterlot tronen til sin sønn Aleksandar som var bare 13 år på dette tidspunktet. Natalija overtok da tronen som regent gjennom hele hans barndom. Hennes sønn skulle senere gifte seg med Draga Mašin, som var Natalijas tjenestepike. Giftemålet ble en stor skandale i Serbia, da Draga ikke hadde noe kongelig bakgrunn. Natalija var også sterkt imot dette. Giftemålet ble allikevel gjennomført, og Natalija ble sendt i eksil for sine høylytte protester.

11. juni 1903 ble både Aleksandar og Draga drept i et attentat gjennomført av Den svarte hånd og makten ble overgitt Karađorđević-familien, mye på grunn av det nevnte giftemålet. Natalija var da enearving til Obrenović-dynastiet siden Aleksandar og Draga døde barnløse. Hun donerte denne arven til Universitetet i Beograd og diverse kirker og kloster rundt omkring i Serbia. Samme året konverterte Natalija til katolisismen og ble etterhvert nonne.

Hun tilbragte resten av sine år i eksil og døde i Saint-Denis i Frankrike i 5. mai 1941. Hennes upubliserte memoarer blir oppbevart i Vatikanbiblioteket.

## Referanser
Eclipse

**Eclipse** er et flerspråklig utviklingsverktøy for programvare bestående av et integrert utviklingsmiljø (IDE) med støtte for utvidet funksjonalitet ved programvareutvidelser. Det ble opprinnelig utviklet av IBM som en arvtager til Visual Age-verktøyene, men ble i 2001 utgitt som åpen kildekode, og administreres siden 2003 av Eclipse Foundation.

Eclipse har blant annet blitt brukt til å lage utviklingsmiljøet Java Development Toolkit (JDT) for Java, et miljø som brukes for å videreutvikle Eclipse selv, og andre ting slik som Bittorrent-klienten Azureus.

## Arkitektur
Grunnlaget for Eclipse er deres *[[Rich Client Platform]]*, som inneholder følgende:

* Kjernefunksjonalitet – starter Eclipse og kjører «plugins»
* OSGi – et rammeverk for programpakker
* Standard Widget Toolkit (SWT)
* JFace – filbuffere, teksthåndtering og teksteditorer
* Eclipse Workbench – vyer, editorer, automatisering av oppgaver

Eclipses *[[widget]]s* er implementert i SWT for Java, som bygger på Javas Abstract Window Toolkit eller Swing.  Denne brukes gjennom et mellomnivå for brukergrensesnitt, kalt JFace, som gjør det enklere å lage applikasjoner som benytter SWT.

Eclipse bruker «plugins», små, modulære programvarebiter, for å implementere all funksjonalitet oppå klientplattformen, men også plattformen i seg selv.  Dette gjør blant annet at Eclipse er tilgjengelig i andre programmeringsspråk, i tillegg til språk for typesetting slik som LaTeX, nettverksapplikasjoner slik som telnet og databaseadministrasjon.  «Plugin»-arkitekturen gjør at man kan skrive tillegg for aktiviteter slik som konfigurasjonsstyring.

Eclipses utviklerpakke (SDK) inkluderer Eclipse Java Development Tools, som gir et integrert utviklingsmiljø med en inkrementell Java-kompilator og en full modell av Javas kildekodefiler.  Dette muliggjør fleksibel utvikling og kodeanalyse.

## Referanser


## Eksterne lenker
* 
* 
*  Eclipsepedia – The Eclipse.org sin wiki
*  Planet Eclipse – Eclipse-blogger
*  *[https://cdtdoug.blogspot.com/2006/12/migrating-from-visualc-to-cdt.html Migrating from Visual C++ to CDT]* av Doug Schaefer
* *[https://web.archive.org/web/20071026032538/http://www.vogella.de/articles/Eclipse/article.html Using Eclipse Europa – A Tutorial]*
*  *[https://web.archive.org/web/20080624014954/http://www.vogella.de/articles/richclientplatform/article.html  Eclipse Rich Client Platform Tutorial – A Hands-on-Guide]*
Anno domini (TV-serie)

:*For årstallsbetegnelsen, se [[Anno Domini]]*

***Anno domini*** er en norsk TV-quiz med Claus Wiese som gikk på NRK1 i 2005. Her skulle deltakerne fikk prøve seg på spørsmål om begivenheter innen en rekke kategorier. Deretter skulle de plassere disse hendelsene i tidsriktig rekkefølge. Den som klarte flest spørsmål, gikk videre til neste runde. Etter hvert som deltakerne svarte riktig på et spørsmål, steg summen det var mulig å vinne. En gang i løpet av sendingen måtte deltakeren si «jeg sparer» og sette denne summen i «banken». Da var man garantert å vinne dette beløpet. Utfordringen var å vite når det er lurt å sette penger i banken.

Premieren ble sett av 611 000 og en markedsandel på nesten 40 %.

## Lignende konsepter
Programmet følger samme konsept som brettspillene *[[Alle tiders spill (brettspill)|Alle tiders spill]]* og *[[Når skjedde det? (brettspill)|Når skjedde det?]]*.

## Referanser
Otto Wallach

:*For andre med samme etternavnet, se [[Wallach]]*

**Otto Wallach** (født 27. mars 1847 i Königsberg; død 26. februar 1931 i Göttingen) var en tysk kjemiker og nobelprisvinner. Han ble tildelt Nobelprisen i kjemi i 1910 for sine oppdagelser innen organisk kjemi og den kjemiske industrien og sitt pionerarbeid innen feltet alisykliske forbindelser

## Liv
Han studerte fra 1867 til 1869 ved universitetet i Göttingen og ble promovert der i 1869 med en avhandling „Om fra toluol utledede, nye isomeriske forbindelser“. 1870 ble han medarbeider til August Kekulé ved universitetet i Bonn og gjorde tjeneste i 1870/71 under den Den fransk-prøyssiske krig. I 1871 flyttet han til Agfa. I 1872 flyttet han tilbake til Bonn, habiliterte der i 1873, ble deretter privatdosent og i 1876 ekstraordinær professor i farmasi. I 1889 ble han kalt til universitet Göttingen som ordinær professor. Han forsket og underviste der til han døde i 1931.

## Meritter
* I 1887 formulerte han biogenetisk isoprenregel.
* Leuckart-Wallach-reaksjonen har navn etter ham og Rudolf Leuckart.
* 1910 fikk han Nobelprisen i kjemi for meritter *i utviklingen til [[organisk kjemi]] og kjemisk industri ved sitt banebrytende arbeid om alicycliske forbindelser*.
* 1911 ble han tildelt III. klasse av Den røde ørns orden
* 1912 ble han æresmedlem i tyske kjemikeres forbund
* 1915 fikk han II. klasse av Kroneordenen

## Referanser


## Eksterne lenker

*
Alt for Norge (TV-serie, 2005)

***Alt for Norge (TV-serie)*** var en norsk dokumentarsierie i 12 deler som gikk på TV 2 i 2005 i forbindelse med Norges 100-årsjubileum.

Norgeshistorien etter unionsoppløsningen skuldres gjennom 12 episoder, fylt av undrende humor og skråblikk på både kjente og ukjente kapitler av landets historie. Serien forsøker å se nærmere på hva en nordmann egentlig er, og belyser den norske nasjonalismen fra et undrende og humoristisk perspektiv.

Serien var et samarbeide mellom TV 2 og filmproduksjonsselskapet Motlys. En kortere versjon av denne serien ble sendt på kino og hadde Odd Børretzen som fortellerstemme. I serien hadde Mads Ousdal og Maria Bonnevie fortellerstemmene.

Rune Denstad Langlo og Sigve Endresen i Motlys var produsenter for både serien og kinodokumentaren.

## Referanser


## Eksterne lenker
*